L'Organizasion mondiałe del comerso, scursà in OMC , ła ze un'organizasion internasionałe creada col fin de soravizionar numarévułi acordi comersałi intrà i stati menbri. I ghe aderise 164 Paezi, e altri 26 paezi i ze drio negosiar l'adezion a l'Organizasion, conprendindo cusita pì del 97% del comerso mondiałe de beni e servizi. La sede ła ze ponesta, dal 1995, inte el a Zinevra, Svìsara. L'OMC ła ze sta istituia inte el 1º de zenaro del 1995, co che ła zera stada sarada ła a ła conclusion de l'Uruguay Round, i negosiai che intrà el 1986 e el 1994 i ga inpegnà i paezi aderenti al GATT e i cuałi rezultai i ze stai sancii inte l'Acordo de Marrakech del 15 de apriłe del 1994. Menbri de l'Organizasion mondiałe del comerso i ze i Stati e i "teritori doganałi separai": no el ze ciaro cuało che el sìpia el profiło de l'Union eoropea. L'OMC el ga cusita asumesto, inte el contesto de ła regołamentasion del comerso mondiałe, el roło prima detegnesto dal GATT: de st'ultemo el ga recepio i acordi e łe convension adotae co l'incargo de aministrarli e esténdarli; defarentemente del GATT, che no el gaveva na vera e pròpia strutura organizativa istitusionałizada, l'OMC el prevede invese na strutura conparàbiłe a cueła là de anàłoghi organismi internasionałi.